ai4bharat/Pralekha huggingface dataset:
इस्पात मंत्रालय
आरआईएनएल के विपणन विभाग के अंतर्राष्ट्रीय व्यापार प्रभाग को निर्यात उत्कृष्टता के लिए स्टार परफॉर्मेंस अवॉर्ड से सम्मानित किया गया
आरआईएनएल/विशाखापत्तनम इस्पात संयंत्र विपणन विभाग के अंतर्राष्ट्रीय व्यापार प्रभाग  को भारतीय दक्षिणी क्षेत्र अभियंत्रण निर्यात संवर्धन परिषद  की ओर से लोहे और स्टील के रोल्ड, ड्रान और फोल्डेड उत्पादों के बड़े उद्यम की श्रेणी के तहत निर्यात उत्कृष्टता के लिए वर्ष 2018-19 के स्टार परफॉर्मेंस अवॉर्ड से सम्मानित किया गया है।
कर्नाटक के मुख्यमंत्री श्री बसवराज बोम्मई ने पुरस्कार प्रदान किए, जिसे हाल ही में बेंगलुरु में मुख्य महाप्रबंधक -आई/सी- श्री एम. सत्यानंदम और महाप्रबंधक -आई/सी- आईटीडी श्री प्रशांत सागर द्वारा प्राप्त किया गया।
आरआईएनएल के अध्यक्ष एवं प्रबंध निदेशक श्री अतुल भट्ट ने निर्यात उत्कृष्टता के लिए प्रतिष्ठित स्टार परफॉर्मेंस अवॉर्ड से सम्मानित होने पर आरआईएनएल के अंतर्राष्ट्रीय व्यापार प्रभाग  की सराहना की। श्री अतुल भट्ट ने निदेशक  श्री डी.के. मोहंती के साथ आज आरआईएनएल के अंतर्राष्ट्रीय व्यापार प्रभाग के साथ बातचीत के दौरान अंतर्राष्ट्रीय बाजार में अपनी उपस्थिति में सुधार के लिए आरआईएनएल के अंतर्राष्ट्रीय व्यापार प्रभाग  द्वारा की जा रही निरंतर पहल की सराहना की।
यह प्रतिष्ठित पुरस्कार किसी ऐसे संगठन को दिया जाता है जिसने अंतरराष्ट्रीय व्यापार में उत्कृष्ट प्रदर्शन किया हो और तीन वित्तीय वर्षों में से दो में निर्यात प्रदर्शन की एक निश्चित न्यूनतम राशि सफलतापूर्वक हासिल की है। यह ध्यान देने योग्य बात है कि आरआईएनएल के उत्पाद अपनी उत्कृष्ट गुणवत्ता और वितरण कार्यक्रम के लिए अंतरराष्ट्रीय बाजार में अत्यधिक प्रसिद्ध हैं।
रक्षा मंत्रालय
रक्षा मंत्री श्री राजनाथ सिंह ने जापान के रक्षा मंत्री श्री टारो कोनो के साथ द्विपक्षीय संबंधों एवं क्षेत्रीय सुरक्षा स्थिति पर चर्चा की
रक्षा मंत्री श्री राजनाथ सिंह ने आज जापान के रक्षा मंत्री श्री टारो कोनो के साथ टेलीफोन पर बातचीत की। श्री राजनाथ सिंह ने महामहिम सम्राट नारुहीतो की ताजपोशी पर भारत सरकार की तरफ से जापान के रक्षा मंत्री को बधाई दी।
रक्षा मंत्री ने इस महीने के शुरू में जापान में आए भीषण तूफान हगिबीस के कारण हुई जान व माल की क्षति पर गहरी संवेदनाएं व्यक्त कीं। उन्होंने तूफान से प्रभावित लोगों को राहत और सहायता पहुंचाने के लिए जापान सरकार की तरफ से किए गए प्रयासों की सराहना की।
भारत एवं जापान के बीच मजबूत रक्षा सहयोग पर संतोष व्यक्त करते हुए श्री राजनाथ सिंह ने सितंबर 2019 में अपने जापान दौरे के दौरान जापान के प्रधानमंत्री श्री शिंज़ो आबे और जापान के तत्कालीन रक्षा मंत्री श्री ताकेशी इवाया के साथ अपनी सफल मुलाकात को याद किया।
रक्षा मंत्री ने नवंबर 2019 में बैंकॉक में आसियान के रक्षा मंत्रियों की आगामी प्लस बैठक के दौरान जापान के रक्षा मंत्री से मिलने की उम्मीद जताई।
दोनों मंत्रियों ने द्विपक्षीय संबंधों एवं क्षेत्रीय सुरक्षा स्थिति पर अपने विचार साझा किए।
प्रधानमंत्री कार्यालय
प्रधानमंत्री ने बसंत पंचमी और सरस्वती पूजा पर लोगों को बधाई दी
प्रधानमंत्री श्री नरेन्द्र मोदी ने बसंत पंचमी और सरस्वती पूजा के अवसर पर लोगों को शुभकामनाएं दी हैं।
प्रधानमंत्री ने एक ट्वीट में कहा;
"सभी देशवासियों को बसंत पंचमी और सरस्वती पूजा की ढेरों शुभकामनाएं। मां शारदा की कृपा आप सभी पर बनी रहे और ऋतुराज बसंत हर किसी के जीवन में हर्षोल्लास लेकर आए।"
रेल मंत्रालय
रेल मंत्रालय ने "आत्मनिर्भर भारत का हो रहा निर्माण" शीर्षक से वर्षांत उपलब्धियों की एक पुस्तिका जारी की
इस पुस्तिका में वर्ष 2020 में भारतीय रेल की महत्वपूर्ण उपलब्धियां और पहल शामिल हैं
पुस्तिका रेल मंत्रालय की वेबसाइट पर उपलब्ध है
रेल मंत्रालय ने वर्ष 2020 में रेल मंत्रालय की उपलब्धियों की एक बुकलेट जारी की है, जिसका शीर्षक है “एक आत्मनिर्भर भारत का निर्माण”। इस पुस्तिका में वर्ष 2020 में भारतीय रेल की महत्वपूर्ण उपलब्धियों और पहलों को शामिल किया गया है।
पुस्तिका में कई विशेष शीर्षकों के साथ रेल मंत्रालय की महत्वपूर्ण उपलब्धियां और पहलें शामिल हैं, जैसे - राष्ट्र की जीवन रेखा - कोविड-19 के दौरान, कोविड-19 के दौरान सद्भावना बढ़ातीरेलवे, रेल सुरक्षा, इन्फ्रास्ट्रक्चर - एक बेहतर कल के लिए,पूर्वोत्तरः सातों राज्योंसे कनेक्टिविटी, आत्मनिर्भर भारत, स्वच्छ रेल स्वच्छ भारत, ग्रीन रेलवे, स्किलिंग भारत, डेडिकेटेड फ्रेट कॉरिडोर  के कार्य में तेजी, माल-परिवहन में तेजी, मालढुलाई में अग्रसर, किसान रेल से कृषि क्षेत्र में खुशहाली, यात्रियों की मुस्कान के लिएनिरंतर प्रयास,प्रगति का प्लेटफॉर्म, परिचालन में पब्लिक-प्राइवेट- पार्टनरशिप, विकास की रेल, तीव्र रेल गतिमान रेल, पारदर्शिता एवं जवाबदेही आदि।
पुस्तिका का हिन्दी और अंग्रेजी संस्करण रेल मंत्रालय की वेबसाइट https://indianrailways.gov.inपर उपलब्ध है।
पुस्तिका के अंग्रेजी संस्करण का लिंक:-
पुस्तिका के हिन्दी संस्करण का लिंकः-
प्रधानमंत्री कार्यालय
प्रधानमंत्री 22 जुलाई को रोजगार मेले में सरकारी विभागों और संगठनों में 70,000 से अधिक नई भर्ती वाले लोगों को नियुक्ति पत्र वितरित करेंगे
प्रधानमंत्री की रोजगार सृजन को सर्वोच्च प्राथमिकता देने की प्रतिबद्धता को पूरा करने की दिशा में रोजगार मेला एक कदम है
नवनियुक्त व्यक्ति ऑनलाइन मॉड्यूल ‘कर्मयोगी प्रारंभ’ के माध्यम से खुद को प्रशिक्षित भी कर सकेंगे
प्रधानमंत्री श्री नरेन्द्र मोदी 22 जुलाई, 2023 को सुबह 10:30 बजे वीडियो कॉन्फ्रेंसिंग के माध्यम से 70,000 से अधिक नवनियुक्त व्यक्तियों को नियुक्ति पत्र वितरित करेंगे। इस अवसर पर प्रधानमंत्री इन नियुक्त व्यक्तियों को संबोधित भी करेंगे।
रोजगार मेला देश भर में 44 स्थानों पर आयोजित किया जाएगा। इस पहल का समर्थन करने वाले केंद्र सरकार के विभागों के साथ-साथ राज्य सरकारों/केंद्रशासित प्रदेशों में भर्तियां हो रही हैं। देश भर से चुने गए नए कर्मचारी राजस्व विभाग, वित्तीय सेवा विभाग, डाक विभाग, स्कूल शिक्षा विभाग, उच्च शिक्षा विभाग, रक्षा मंत्रालय, स्वास्थ्य एवं परिवार कल्याण मंत्रालय, केंद्रीय सार्वजनिक क्षेत्र के उपक्रम, जल संसाधन विभाग, कार्मिक और प्रशिक्षण विभाग और गृह मंत्रालय सहित सरकार के विभिन्न मंत्रालयों/विभागों में नियुक्त किये जाएंगे।
प्रधानमंत्री की रोजगार सृजन को सर्वोच्च प्राथमिकता देने की प्रतिबद्धता को पूरा करने की दिशा में रोजगार मेला एक कदम है। आशा है कि रोजगार मेला भविष्य में रोजगार सृजन में उत्प्रेरक के रूप में कार्य करेगा और युवाओं को उनके सशक्तिकरण और राष्ट्रीय विकास में भागीदारी के लिए सार्थक अवसर प्रदान करेगा।
नवनियुक्त व्यक्तियों को आईजीओटी कर्मयोगी पोर्टल पर एक ऑनलाइन मॉड्यूल ‘कर्मयोगी प्रारंभ’ के माध्यम से खुद को प्रशिक्षित करने का अवसर भी मिल रहा है, जहां 580 से अधिक ई-लर्निंग पाठ्यक्रम 'एनीव्हेयर एनी डिवाइस’ शिक्षण प्रारूप के लिए उपलब्ध कराए गए हैं।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल आंकड़ा 58.89 करोड़ के पार पहुंचा
देश में स्वस्थ होने की दर 97.68 हुई, जो मार्च 2020 के बाद से अपने उच्चतम स्तर पर है
पिछले 24 घंटों में 25,467 दैनिक नये संक्रमित रोगी पाये गए
वर्तमान में सक्रिय मामले, कुल मामलों के 1 प्रतिशत से कम हैं, यह मार्च 2020 के बाद से सबसे कम है
भारत में सक्रिय मामले इस समय 3,19,551 हैं, जो बीते 156 दिनों में सबसे कम है,कुल मामलों के केवल 0.98 प्रतिशत
दैनिक पॉजिटिविटी दर  पिछले 29 दिनों से तीन प्रतिशत से कम
भारत में कोविड-19 टीकाकरण का कुल आंकड़ा आज सुबह आठ बजे तक प्राप्त अस्थायी रिपोर्ट के अनुसार 58.89 करोड़  के पार पहुंच गया है। टीकाकरण का यह लक्ष्य 65,03,493 सत्रों के माध्यम से प्राप्त किया गया है।
आज सुबह 8 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,53,692
|
|
दूसरी खुराक
|
|
82,32,742
|
|
अग्रिम पंक्ति के कर्मी
|
|
पहली खुराक
|
|
1,83,07,076
|
|
दूसरी खुराक
|
|
1,26,40,318
|
|
18-44 वर्ष आयु वर्ग
|
|
पहली खुराक
|
|
22,03,32,468
|
|
दूसरी खुराक
|
|
2,03,29,375
|
|
45-59 वर्ष आयु वर्ग
|
|
पहली खुराक
|
|
12,34,70,622
|
|
दूसरी खुराक
|
|
4,93,70,668
|
|
60 वर्ष से अधिक
|
|
पहली खुराक
|
|
8,33,38,747
|
|
दूसरी खुराक
|
|
1,03,53,692
|
|
कुल
|
||
|
58,89,97,805
केन्द्र सरकार देश भर में कोविड-19 टीकाकरण की गति में तेजी लाने तथा इसके दायरे को विस्तारित करने के लिए प्रतिबद्ध है।
पिछले 24 घंटों में 39,486 कोरोना संक्रमित रोगियों के स्वस्थ होने के साथ ही कुल ठीक होने वाले मरीजों  की संख्या बढ़कर 3,17,20,112 हो गई है।
स्वस्थ होने की दर 97.68 प्रतिशत पर पहुंची गई है, जो मार्च 2020 के बाद से अपने उच्च्तम स्तर पर है।
केंद्र और राज्यों तथा केंद्र शासित प्रदेशों के निरंतर एवं सहयोगपूर्ण प्रयासों के परिणामस्वरुप पिछले 58 दिनों से लगातार 50,000 से कम नए दैनिक मामले दर्ज किए जा रहे हैं।
भारत में पिछले 24 घंटों में 25,467 दैनिक नए मामले दर्ज किए गए हैं।
कोरोना संक्रमित मरीजों के तेजी से स्वस्थ होने और नए रोगियों की संख्या में कमी ने सक्रिय मामलों को 3,19,551 तक कम कर दिया है जो कि 156 दिनों में सबसे न्यूनतम है। सक्रिय मामले वर्तमान में देश के कुल पॉजिटिव मामलों के 1 प्रतिशत से कम हैं, जो मार्च 2020 के बाद सबसे कम है।
देश भर में कोविड जांच क्षमता लगातार उल्लेखनीय रूप से बढ़ रही है। देश में पिछले 24 घंटों में 16,47,526 नमूनों की जांच की गई। कुल मिला कर भारत में अब तक 50.93 करोड़ से अधिक  जांच की जा चुकी हैं।
एक तरफ जहां, कोविड जांच क्षमता देश भर बढ़ा दी गई है, वहीं साप्ताहिक पॉजिटिविटी दर वर्तमान में 1.90 प्रतिशत से नीचे, पिछले 60 दिनों से 3 प्रतिशत से कम बनी हुई है। दैनिक पॉजिटिविटी दर फिलहाल 1.55 प्रतिशत है। पिछले 29 दिनों से दैनिक पॉजिटिविटी दर 3 प्रतिशत से नीचे और लगातार 78 दिनों से 5 प्रतिशत से नीचे बनी हुई है।
रक्षा मंत्रालय
रक्षा मंत्री श्री राजनाथ सिंह ने साझेदारी मोड में 23 नए सैनिक स्कूलों को मंजूरी दी
भारत सरकार ने एनजीओ/निजी स्कूलों/राज्य सरकारों के साथ साझेदारी में छठी कक्षा से कक्षा-वार आधार पर 100 नए सैनिक स्कूल स्थापित करने की पहल को मंजूरी दे दी है। इस पहल के तहत, सैनिक स्कूल सोसाइटी ने देश भर के 19 नए सैनिक स्कूलों के साथ समझौता ज्ञापन पर हस्ताक्षर किए हैं।
साझेदारी मोड के तहत नए सैनिक स्कूल खोलने के लिए आवेदनों के आगे के मूल्यांकन के बाद, रक्षा मंत्री श्री राजनाथ सिंह ने साझेदारी मोड में 23 नए सैनिक स्कूलों की स्थापना को मंजूरी दे दी है। इस पहल से पिछले पैटर्न के तहत कार्यरत मौजूदा 33 सैनिक स्कूलों के अलावा, सैनिक स्कूल सोसाइटी के तत्वावधान में साझेदारी मोड के तहत कार्यरत नए सैनिक स्कूलों की संख्या बढ़कर 42 हो गई है।
प्रधानमंत्री श्री नरेन्द्र मोदी के 100 नए सैनिक स्कूल स्थापित करने के दृष्टिकोण के पीछे का उद्देश्य छात्रों को राष्ट्रीय शिक्षा नीति के अनुरूप गुणवत्तापूर्ण शिक्षा और सशस्त्र बलों में शामिल होने सहित बेहतर कैरियर के अवसर प्रदान करना है। यह निजी क्षेत्र को आज के युवाओं को कल के जिम्मेदार नागरिक बनने के लिए प्रशिक्षित करके राष्ट्र निर्माण की दिशा में सरकार के साथ मिलकर काम करने का अवसर भी प्रदान करता है।
उपरोक्त 23 स्वीकृत नए सैनिक स्कूलों की राज्य/केंद्र शासित प्रदेश-वार सूची https://sainikschool.ncog.gov.in/ पर देखी जा सकती है।
ये नए सैनिक स्कूल, संबंधित शिक्षा बोर्डों से संबद्धता के अलावा, सैनिक स्कूल सोसायटी के तत्वावधान में कार्य करेंगे और सोसायटी द्वारा निर्धारित साझेदारी मोड में नए सैनिक स्कूलों के लिए नियमों और विनियमों का पालन करेंगे। अपने नियमित सहायक बोर्ड पाठ्यक्रम के अलावा, वे सैनिक स्कूल पैटर्न के छात्रों को शैक्षणिक प्लस पाठ्यक्रम भी प्रदान करेंगे। इन स्कूलों के कामकाज से संबंधित विवरण https://sainikschool.ncog.gov.in/ पर उपलब्ध हैं। इच्छुक छात्रों और अभिभावकों को वेब पोर्टल पर जाने और इस अभिनव अवसर का लाभ उठाने के लिए आमंत्रित किया जाता है।
आयुष
राष्ट्रीय औषधीय पादप बोर्ड और वैऔअप-केंद्रीय औषधीय एवं सगंध पौधा संस्थान, लखनऊ ने औषधीय पौधों के उत्पादन को प्रोत्साहित करने के लिये समझौता-ज्ञापन पर हस्ताक्षर किये
राष्ट्रीय औषधीय पादप बोर्ड  और लखनऊ स्थित वैऔअप-केंद्रीय औषधीय एवं सगंध पौधा संस्थान  ने औषधीय पौधों के बेहतर गुणवत्ता वाली रोपण सामग्री  के उत्पादन को प्रोत्साहन देने के लिये संयुक्त सहयोगात्मक प्रयास करने के वास्ते आज एक समझौता-ज्ञापन पर हस्ताक्षर किये।
इस समझौते के आधार पर एनएमपीबी द्वारा चिह्नित औषधीय पौधों और जड़ी-बूटियों के क्यूपीएम का विकास होगा। इसके साथ ही क्यूपीएम विकास, प्रोत्साहन, संरक्षण तथा विभिन्न कृषि-जलवायु क्षेत्रों में समुचित औषधीय पौधों की खेती के लिये नर्सरियां बनाने में भी मदद मिलेगी। सीएसआईआर-सीआईएमएपी लखनऊ चुने हुये औषधीय पौधों और जड़ी-बूटियों पर बड़े पैमाने पर अनुसंधान, कृषि-प्रौद्योगिकी विकास, क्यूपीएम की पैदावार कर सकता है।
समझौता-ज्ञापन की अवधि के दौरान एनएमपीबी, राज्य औषधीय पादप बोर्डों, राज्य बागवानी बोर्ड, देश भर के क्षेत्रीय-सह-स्वागत केंद्रों की अपनी क्रियान्वयन एजेंसियों के जरिये सीएसआईआर-सीआईएमएपी लखनऊ के साथ सहयोग तथा समन्वय करेगा। वह औषधीय पादप प्रजातियों के क्यूपीएम विकास सम्बंधी परियोजनाओं को समर्थन देगा।
आयुष मंत्रालय के अधीन कार्यरत एनएमपीबी को अधिकार प्राप्त है कि वह औषधीय पौधों से सम्बंधी सभी मामलों पर समन्वय करे तथा औषधीय पौधों के कारोबार, निर्यात, संरक्षण और उनकी खेती सम्बंधी नीतियों तथा कार्यक्रमों को समर्थन दे।
शिक्षा मंत्रालय
‘काशी तमिल संगमम्’ में आयोजित 8 दिवसीय खेल शिखर सम्मेलन में भाग लेंगे खिलाड़ी
परंपरा, संस्कृति, सभ्यता और धार्मिक तीर्थयात्रा के साथ-साथ खेल एक ऐसा अन्य क्षेत्र है जिसे 'काशी तमिल संगमम्' में प्रतिभागियों की समग्र जुड़ाव योजना में शामिल किया गया है।
भारतीय खेल प्राधिकरण  द्वारा बनारस हिंदू विश्वविद्यालय  में 8 से 15 दिसंबर 2022 तक 8 दिवसीय 'स्पोर्ट्स समिट' का आयोजन किया गया है।
खिलाड़ियों को 'महामना की बगिया', बीएचयू में आयोजित खेल शिखर सम्मेलन में भाग लेने के दौरान भव्य 'काशी तमिल संगमम्' देखने का अवसर भी मिलेगा। इसमें आयोजन नीचे दिए गए कार्यक्रम के अनुसार खेल की आठ श्रेणियों का किया जाएगा।
पुरुषों और महिलाओं दोनों की टीम, उत्तर और दक्षिण भारत से बनाई गई है जो 'काशी तमिल संगमम्- खेल शिखर सम्मेलन' में हिस्सा लेंगी।
'काशी तमिल संगमम्' - खेल शिखर सम्मेलन का कार्यक्रम: 8-15 दिसंबर 2022
|
|
क्र.सं.
|
|
दिनांक
|
|
दिन
|
|
खेल गतिविधि
|
|
स्थल
|
|
1.
|
|
8 दिसंबर 2022
|
|
गुरुवार
|
|
हॉकी मैच
|
|
हॉकी स्टेडियम, बीएचयू
|
|
2.
|
|
9 दिसंबर 2022
|
|
शुक्रवार
|
|
फुटबॉल मैच
|
|
फुटबॉल स्टेडियम, बीएचयू
|
|
3.
|
|
10 दिसंबर 2022
|
|
शनिवार
|
|
क्रिकेट मैच
|
|
आईआईटी क्रिकेट स्टेडियम, बीएचयू
|
|
4.
|
|
11 दिसंबर 2022
|
|
रविवार
|
|
टेबल टेनिस व बैडमिंटन मैच
|
|
एमपी हॉल, बीएचयू
|
|
5.
|
|
12 दिसंबर 2022
|
|
सोमवार
|
|
वॉलीबॉल मैच
|
|
बीएचयू स्पोर्ट्स ग्राउंड, बीएचयू
|
|
6.
|
|
13 दिसंबर 2022
|
|
मंगलवार
|
|
खो-खो मैच
|
|
बीएचयू स्पोर्ट्स ग्राउंड, बीएचयू
|
|
7.
|
|
14 दिसंबर 2022
|
|
बुधवार
|
|
कबड्डी मैच
|
|
बीएचयू स्पोर्ट्स ग्राउंड, बीएचयू
राष्ट्रपति सचिवालय
राष्ट्रपति ने हरियाणा के भिवानी में आदर्श गांव सुई का दौरा किया
राष्ट्रपतिश्री राम नाथ कोविंद ने आज  हरियाणा के भिवानी जिले के सुई गांव का दौरा किया और वहां विभिन्न सार्वजनिक सुविधाओं का उद्घाटन किया। इस गांव को महादेवी परमेश्वरीदास जिंदल चैरिटेबल ट्रस्ट द्वारा हरियाणा सरकार की स्व-प्रेरित आदर्श ग्राम योजना  के तहत आदर्श ग्राम के रूप में विकसित किया जा रहा है।
इस अवसर पर राष्ट्रपति ने कहा कि सुई गांव को आदर्श गांव बनाने में श्री एस के जिंदल और उनके परिवार का बहुत बड़ा योगदान है। उन्होंने कहा कि यह हमारी मातृभूमि के प्रति लगाव और कृतज्ञता का एक अच्छा उदाहरण है। उन्होंने विश्वास व्यक्त किया कि गांव में विकसित स्कूल, पुस्तकालय, पेयजल सुविधाओं और अन्य सुविधाओं का अच्छा उपयोग करके इस गांव के बच्चे और युवा शिक्षा, स्वास्थ्य और खेल के क्षेत्र में उल्लेखनीय उपलब्धियां हासिल करेंगे।
राष्ट्रपति ने कहा कि हमारी ग्राम प्रधान अर्थव्यवस्था में ग्रामीण विकास राष्ट्रीय विकास का आधार है।उन्होंने आदर्श ग्राम योजना की परिकल्पना और कार्यान्वयन के लिए हरियाणा सरकार की सराहना की। उन्होंने कहा कि अगर हम सभी अपने गांवों के विकास के लिए काम करेंगे तो हमारा देश एक विकसित राष्ट्र बनेगा।राष्ट्रपति ने विश्वास जताया अन्य लोग भी ऐसे उदाहरणों से प्रेरणा लेंगे और गांवों के विकास के लिए आगे आएंगे।
राष्ट्रपति का हिंदी भाषण देखने के लिए कृपया यहां क्लिक करें:
रक्षा मंत्रालय
‘दिल्ली सीरीज’ समुद्र शक्ति सेमिनार – 2019 का भारतीय नौसेना अकादमी में आयोजन
- भारतीय नौसेना अकादमी  एझिमाला 17 और 18 अक्टूबर 2019 को प्रतिष्ठित दिल्ली सीरीज समुद्र शक्ति सेमिनार – 2019 की मेजबानी करेगी। इस वर्ष के सेमिनार का विषय है ‘‘राष्ट्रों की प्रगति में समुद्र शक्ति की भूमिका’’।
- इस सेमिनार में तीन उप-विषयों – समुद्र शक्ति बनाम भूमि शक्ति – एक ऐतिहासिक परिप्रेक्ष्य, समुद्र शक्ति एवं जियो इकोनॉमिक्स तथा वैश्विक राजनीति में समुद्र शक्ति की केंद्रीयता को शामिल किया जाएगा।
- पूर्व नौसेना प्रमुख एडमिरल माधवेंद्र सिंह, पीवीएसएम, एवीएसएम  इस समारोह के मुख्य अतिथि होंगे। इस सेमिनार में भाग लेने वाले वरिष्ठ नौसेना अधिकारियों और शिक्षाविदों में वाइस एडमिरल गिरीश लूथरा पीवीएसएम, एवीएसएम, वीएसएम , पूर्व फ्लैग ऑफिसर कमांडिंग - इन - चीफ, पश्चिमी नौसेना कमान, श्री नितिन पाई , डॉ जबीन टी जैकब , कमोडोर उदय भास्कर, वीएसएम  - निदेशक सोसाइटी फॉर पॉलिसी स्टडीज और कैप्टन आलोक बंसल  - निदेशक इंडिया फाउंडेशन शामिल हैं।
- इस सेमिनार को आईएनए में स्थित ऐतिहासिक माउंट दिल्ली पर नाम दिया गया है। इसका काफी ऐतिहासिक महत्व है। इस सेमिनार के पांच संस्करण पहले हो चुके हैं। इस वार्षिक दिल्ली सेमिनार से युवा अधिकारियों और कैडेटों को एक साथ समुद्रीय क्षेत्र में हो रही गतिविधियों पर नजर रखने के साथ-साथ इतिहास की मजबूत नींव रखने में भी मदद मिलेगी। सेमिनार की दिल्ली सीरीज ने हमेशा ही युवा कैडेटों और कॉलेज के छात्रों सहित सभी प्रतिभागियों को बौद्धिक अनुभव प्रदान किया है। दिल्ली सीरीज समुद्र शक्ति सेमिनार का छठा संस्करण भी शिक्षाप्रद होने का वादा करता है।
प्रधानमंत्री कार्यालय
प्रधानमंत्री ने भूटान नरेश महामहिम जिग्मे खेसर नामग्याल वांगचुक से भेंट की
प्रधानमंत्री श्री नरेन्द्र मोदी ने नई दिल्ली स्थित अपने आवास पर भूटान नरेश महामहिम जिग्मे खेसर नामग्याल वांगचुक से भेंट की।
प्रधानमंत्री ने ट्वीट किया;
‘भूटान नरेश महामहिम जिग्मे खेसर नामग्याल वांगचुक की अगवानी करके अत्यंत प्रसन्नता हुई। हमारी भेंट गर्मजोशी भरी और सार्थक रही। हम भारत-भूटान संबंधों को नई ऊंचाइयों पर ले जाने के लिए अपनी घनिष्ठ मित्रता और द्रूक ग्यालपो के विजन को अत्यधिक महत्व देते हैं।’
गृह मंत्रालय
जम्मू-कश्मीर और पीओजेके के बीच एलओसी व्यापार पर रोक
गृह मंत्रालय ने 19-04-2019 को आदेश जारी कर जम्मू-कश्मीर में नियंत्रण रेखा  व्यापार पर रोक लगा दी। भारत सरकार ने यह कदम एलओसी के पार वाले व्यापार मार्गों का पाकिस्तान स्थित तत्वों द्वारा गैर कानूनी हथियारों, मादक पदार्थों और जाली नोट आदि भेजने के लिए दुरुपयोग किये जाने की खबरें मिलने के बाद उठाया है।
उल्लेखनीय है कि एलओसी व्यापार जम्मू-कश्मीर में नियंत्रण रेखा के आरपार की स्थानीय आबादी के बीच आम इस्तेमाल वाली वस्तुओं के आदान-प्रदान को सुगम बनाने के लिए अपेक्षित है। दो व्यापार सुविधा केंद्रों - सलामाबाद, उरी, जिला बारामूला और चक्कन-दा-बाग, जिला पुंछ के माध्यम से एलओसी व्यापार की अनुमति है। यह व्यापार सप्ताह में चार दिन होता है और यह वस्तु विनिमय प्रणाली और जीरो ड्यूटी के आधार पर किया जाता है।
हालांकि एलओसी व्यापार के बहुत बड़े पैमाने पर दुरूपयोग होने की खबरें मिलीं हैं। ऐसा पता चला है कि इस व्यापार का स्वरूप बदल कर मोटे तौर पर थर्ड पार्टी व्यापार और अन्य क्षेत्रों के उत्पादों के कारोबार में परिवर्तित हो चुका है। इनमें अन्य देशों के उत्पाद भी शामिल हैं, जो इसके जरिये अपना मार्ग तलाश रहे हैं। अनैतिक और राष्ट्रविरोधी तत्व इस मार्ग का इस्तेमाल व्यापार की आड़ में हवाला कारोबार, मादक पदार्थों और हथियारों के लिए कर रहे हैं।
एनआईए द्वारा हाल ही में की गई कुछ मामलों की जांच से पता चला है कि एलओसी व्यापार में शामिल कंपनियों में बहुत बड़ी तादाद ऐसी कंपनियों की है, जिन्हें चलाने वाले लोगों के आतंकवाद/अलगाववाद को भड़काने वाले प्रतिबंधित आतंकवादी संगठनों के साथ करीबी संबंध हैं। जांच से कुछ ऐसे लोगों का पता चला है जो सीमा पार कर पाकिस्तान चले गए थे और वे वहां जाकर आतंकवादी संगठनों में शामिल हो गए और उन्होंने पाकिस्तान में व्यापार करने वाली कंपनियां खोल ली हैं। ये व्यापारिक कंपनियां आतंकवादी संगठनों के नियंत्रण में हैं और एलओसी व्यापार में संलग्न हैं।
पुलवामा घटना के बाद भारत सरकार ने पाकिस्तान से एमएफएन का दर्जा वापस ले लिया था। ऐसी खबरें भी मिली हैं कि इसके परिणामस्वरूप ऊंचे शुल्क चुकाने से बचने के लिए एलओसी व्यापार का काफी बड़े पैमाने पर दुरूपयोग होने की आशंका है।
इसलिए भारत सरकार ने जम्मू-कश्मीर में सलामाबाद और चक्कन-दा-बाग से एलओसी व्यापार पर तत्काल प्रभाव से रोक लगाने का फैसला किया है। इस बीच कड़ी विनियामक और प्रवर्तन व्यवस्था तैयार की जा रही है और विभिन्न एजेंसियों के साथ परामर्श के बाद उसे लागू कर दिया जाएगा। एलओसी व्यापार दोबारा शुरू करने से संबंधित फैसले पर उसके बाद पुनर्विचार किया जाएगा।
मंत्रिमण्डल
कैबिनेट ने भारत और ऑस्ट्रेलिया के बीच खेल के क्षेत्र में सहयोग पर समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने भारत के युवा कार्यक्रम एवं खेल मंत्रालय तथा ऑस्ट्रेलिया सरकार के स्वास्थ्य और वृद्धवस्था देखभाल विभाग के बीच खेल के क्षेत्र में सहयोग पर समझौता ज्ञापन  को मंजूरी दे दी है।
भारत और ऑस्ट्रेलिया के बीच खेल के क्षेत्र में द्विपक्षीय आदान-प्रदान कार्यक्रम; खेल विज्ञान, प्रौद्योगिकी और अवसंरचना के क्षेत्र में ज्ञान तथा विशेषज्ञता का विस्तार करने में मदद करेंगे। इस द्विपक्षीय आदान-प्रदान कार्यक्रम के तहत, एथलीट और कोच प्रशिक्षण और विकास; खेल प्रशासन और निष्ठा; खेल में जमीनी स्तर की भागीदारी; प्रमुख खेल आयोजन; खेल में विविधता और समावेश आदि पहलों के परिणामस्वरूप अंतरराष्ट्रीय टूर्नामेंटों में हमारे खिलाड़ियों के प्रदर्शन में सुधार होगा और भारत और ऑस्ट्रेलिया के बीच द्विपक्षीय संबंध मजबूत होंगे।
ऑस्ट्रेलिया के साथ खेल के क्षेत्र में द्विपक्षीय सहयोग से होने वाले लाभ, सभी खिलाड़ियों पर समान रूप से लागू होंगे और जाति, पंथ, क्षेत्र, धर्म तथा लिंग आदि का कोई विभेद मान्य नहीं होगा।
गृह मंत्रालय
केन्द्रीय गृह मंत्री श्री अमित शाह ने अंतरराष्ट्रीय युवा दिवस पर शुभकामनाएँ दीं
“किसी भी राष्ट्र की सबसे बड़ी शक्ति उसके युवा होते हैं। भारत वास्तव मे बहुत ही भाग्यशाली राष्ट्र है जिसके पास कौशल से परिपूर्ण इतनी परिवर्तनात्मक और अभिलाषी युवाशक्ति है”
“स्किल्ड और उत्साही युवाओं में अवसरों का सर्वश्रेष्ठ लाभ उठाने की क्षमता होती है”
“मोदी सरकार स्किल इंडिया, स्टार्ट अप इंडिया, मेक इन इंडिया और नई शिक्षा नीति  जैसे अपने अभूतपूर्व निर्णयों से लगातार एक ऐसे इकोसिस्टम का निर्माण कर रही है जिसमे हमारे युवाओं की अपार क्षमताओं को और निखारा जा सके”
मुझे हमारी युवा शक्ति पर पूर्ण विश्वास है कि वो प्रधानमंत्री मोदी जी के न्यू इंडिया के स्वप्न को साकार करने के लिए निरंतर प्रयास करते रहेंगे”
केन्द्रीय गृह मंत्री श्री अमित शाह ने अंतरराष्ट्रीय युवा दिवस पर शुभकामनाएँ दी हैं। अपने ट्वीट्स में श्री अमित शाह ने कहा कि “किसी भी राष्ट्र की सबसे बड़ी शक्ति उसके युवा होते हैं। भारत वास्तव मे बहुत ही भाग्यशाली राष्ट्र है जिसके पास कौशल से परिपूर्ण इतनी परिवर्तनात्मक और अभिलाषी युवाशक्ति है। मुझे हमारी युवा शक्ति पर पूर्ण विश्वास है कि वो प्रधानमंत्री मोदी जी के न्यू इंडिया के स्वप्न को साकार करने के लिए निरंतर प्रयास करते रहेंगे”।
केन्द्रीय गृह मंत्री ने कहा कि “स्किल्ड और उत्साही युवाओं में अवसरों का सर्वश्रेष्ठ लाभ उठाने की क्षमता होती है”।
श्री अमित शाह ने यह भी कहा कि इसीलिए प्रधानमंत्री श्री नरेंद्र मोदी की सरकार स्किल इंडिया, स्टार्ट अप इंडिया, मेक इन इंडिया और नई शिक्षा नीति  जैसे अपने अभूतपूर्व निर्णयों से लगातार एक ऐसे इकोसिस्टम का निर्माण कर रही है जिसमे हमारे युवाओं की अपार क्षमताओं को और निखारा जा सके”।
संघ लोक सेवा आयोग
केन्द्रीय सशस्त्र पुलिस बल  परीक्षा, 2019
संघ लोक सेवा आयोग  द्वारा दिनांक 18 अगस्त, 2019 को आयोजित केन्द्रीय सशस्त्र पुलिस बल  परीक्षा में निम्नलिखित रोल नम्बर वाले उम्मीदवार शारीरिक मानक परीक्षण/शारीरिक दक्षता परीक्षण/चिकित्सा मानक परीक्षण के लिए योग्य पाये गये है।
लिखित परीक्षा में सफल रहे इन सभी उम्मीदवारों का चयन अन्य सभी तय मानकों पर सही पाये जाने पर ही मान्य होगा। उम्मीदवारों को अपनी आयु, शैक्षणिक योग्यता और समुदाय आदि से संबंधित अपने दावों के समर्थन में व्यक्तित्व परीक्षण के समय मूल प्रमाण-पत्र अनिवार्य रूप से देना होगा, इसलिए उन्हें सलाह दी जाती है कि वे ये सभी प्रमाण-पत्र तैयार रखें।
केन्द्रीय रिजर्व पुलिस बल  अपने द्वारा आयोजित किये जाने वाले शारीरिक मानक परीक्षण/शारीरिक दक्षता परीक्षण और चिकित्सा मानक परीक्षण की तारीख, समय तथा स्थान के बारे में उम्मीदवारों को सूचित करेगा। यदि किसी उम्मीदवार को इन परीक्षणों के लिए बुलावा पत्र समय से नहीं मिलता है, तो वे फोन नम्बर 011-26160255, फैक्स नम्बर 011-26160250 तथा ई-मेल आईडी digrect@crpf.gov.in पर उप-महानिरीक्षक  केन्द्रीय रिजर्व पुलिस बल से तथा पत्र अथवा फैक्स के माध्यम से संघ लोक सेवा आयोग से तत्काल सम्पर्क कर सकता है, ताकि पत्र उसे समय से मिल सके।
लिखित परीक्षा में चयनित उम्मीदवार को आयोग की वेबसाइट  पर अपने आपको पहले ऑनलाइन रजिस्टर करना होगा और ऑनलाइन विस्तरित आवेदन पत्र को भरने के साथ-साथ पात्रता आरक्षण संबंधी दावे आदि के समर्थन में प्रमाण-पत्रों/दस्तावेजों की स्कैन की गई प्रतिलिपियों को अपलोड करना होगा। ऑनलाइन आवेदन पत्र आयोग की वेबसाइट पर दिनांक 30 अक्टूबर, 2019 से 13 नवम्बर, 2019 तक शाम छह बजे तक उपलब्ध होगा। आवेदन पत्र को भरने और उसे ऑनलाइन जमा करने के बारे में सभी महत्वपूर्ण जानकारी भी आयोग की वेबसाइट पर उपलब्ध है।
अंतिम रूप से अपना विस्तृत आवेदन पत्र  जमा करने वाले उम्मीदवारों को नोडल प्राधिकारी अर्थात् सीआरपीएफ द्वारा शारीरिक मानक परीक्षण/शारीरिक दक्षता परीक्षण/चिकित्सा मानक परीक्षण में उपस्थित होने के लिए बुलावा पत्र जारी किया जाएगा। उम्मीदवारों को आबंटित केंद्रों पर शारीरिक मानक परीक्षण/शारीरिक दक्षता परीक्षण/ चिकित्सा मानक परीक्षण में उपस्थित होने के लिए फोटो पहचान के प्रमाण, जैसे आधार कार्ड, ड्राइविंग लाइसेंस, पासपोर्ट, मतदाता पहचान पत्र आदि सहित उक्त बुलावा पत्र को साथ लाना होगा।
उम्मीदवारों को सलाह दी जाती है कि अपने पते में परिवर्तन, यदि कोई हो, की सूचना उप महानिरीक्षक , केंद्रीय रिजर्व पुलिस बल, को फोन. नं. 011—26160255, फैक्स नं. 011-26160250 तथा ई-मेल आईडी digrect@crpf.gov.in पर तथा संघ लोक सेवा आयोग को पत्र या फैक्स द्वारा तत्काल दें ताकि उन्हें पत्रों की सुपुर्दगी समय पर हो सके।
जिन उम्मीदवारों ने अर्हता प्राप्त नहीं की है, उनके अंक-पत्र, अंतिम परिणाम के प्रकाशन के बाद  आयोग की वेबसाइट पर अपलोड कर दिए जाएंगे और ये अंक-पत्र वेबसाइट पर 30 दिनों की अवधि के लिए उपलब्ध रहेंगे।
उम्मीदवार अपना अनुक्रमांक और जन्म की तारीख अंकित करने के बाद अंक-पत्र प्राप्त कर सकते हैं। तथापि, संघ लोक सेवा आयोग द्वारा उम्मीदवारों को अंक-पत्र की मुद्रित प्रतियां, उम्मीदवारों से डाक टिकट लगे स्व-पता लिखे लिफाफे के साथ उनके द्वारा विशेष अनुरोध प्राप्त होने पर ही भेजी जाएंगी। अंक-पत्रों की मुद्रित प्रतियां प्राप्त करने के इच्छुक उम्मीवारों को ऐसा अनुरोध आयोग की वेबसाइट पर अंक-पत्रों को प्रदर्शित किए जाने के तीस दिन के अंदर करना चाहिए, इसके बाद ऐसे किसी अनुरोध पर विचार नहीं किया जाएगा।
पूरी सूची के लिए यहां क्लिक करें -